stanford-oval/wikipedia huggingface dataset:
תרומבוציטמיה ראשונית
פתופיזיולוגיה

הבסיס הפתולוגי של המחלה אינו ידוע. עם זאת, המחלה דומה מבחינת התסמינים שבה לפוליציטמיה ורה- polycythemia vera – מחלה נוספת המאופיינת בהתרבות של תאי דם אדומים, בכך שגם במחלה זו תאי המגה-קריוציט רגישים יותר לפקטורי גדילה. טסיות הדם אשר נוצרות במחלה זו אינן מתפקדות כראוי, ועל כן ניתן להבחין בתופעות קליניות כגון דימום ויצירת קרישים.
בשנת 2005 נמצאה מוטציה ב-JAK2 קינאז (V617F) אשר נמצאה אצל 30% מהחולים במחלה זו. "JAK2" קינאז השייך למשפחת ה-Janus Kinase. בהתבסס על מוטציה זו ניתן יהיה בעתיד לאבחן את המחלה או להשתמש בקיומה כיעד לטיפול רפואי.
סממנים קליניים

הסימן העיקרי של חולים במחלה זו הוא דימום וקרישיות (היווצרות קרישי דם). סימפטומים אחרים הם דימום מהאף, דימום מהחניכיים וממערכת העיכול. תסמין נוסף הוא תחושת "שרפה" ולחץ בידיים ובכפות הרגליים כתוצאה מחסימתם של עורקיקים קטנים על ידי טסיות (erythromelalgia). לפעמים הטחול מוגדל.
קריטריונים לאבחון המחלה

כדי לאבחן ET, על ספירת הטסיות בדם להיות גדולה מ-600 x109/L (כאשר נשללת סיבה אחרת) לאורך תקופת זמן מסוימת, למשל חודשיים. קריטריונים נוספים כוללים את הימצאות המוטציה ב-V617F JAK2, בשילוב עם קריטריונים נוספים השוללים מחלות מיילופרוליפרטיביות אחרות.
טיפול

לא כל החולים במחלה זו נזקקים לטיפול רפואי. אצל אלו אשר נמצאים בסיכון גבוה לקרישיות דם או דימום (חולים מבוגרים יותר, בעלי היסטוריה של דימום או נטייה לקרישיות, או ספירת טסיות גבוהה במיוחד), הטיפול יהיה הקטנת מספר הטסיות בדם למספרן הנורמלי, על ידי Hydroxyurea- תרופה אנטי סרטנית המשמשת לטיפול במחלות מיילופרולפרטיביות, או על ידי אינטרפרון אלפא או anagrelide. אספירין במינון נמוך ניתן לחולים אלו על מנת להפחית את הסכנה להיווצרות קרישי דם, אולם אחת מתופעות הלוואי במתן אספירין היא דימומים, בעיקר אם ספירת הטסיות היא גבוהה במיוחד. במצבים מסכני חיים ניתן טיפול רפואי המסלק את טסיות הדם מן הדם באופן ישיר (platelet apheresis).
פרוגנוזה

ET מתוארת במרבית המקרים כמחלה כרונית המתפתחת באופן איטי, ומאופיינת בתקופות ארוכות בהן החולה לא חש תסמינים כלל. בעזרת טיפול ארוך טווח ניתן לשלוט על מספר הטסיות ולהפחית את הסכנה להיווצרות קרישי דם או דימומים. תוחלת החיים הצפויה אצל חולה ב-ET המאוזן היטב, דומה כיום לתוחלת החיים אצל אדם בריא לחלוטין.
היריון

התרופות הניתנות במחלה זו, Hydroxyurea ו-anagrelide, הן תרופות האסורות במהלך היריון והנקה. לגבי השימוש באינטרפרון כתרופה במהלך היריון או הנקה, הדעות חלוקות. המחלה עצמה עלולה להיות קשורה לעליה בסיכון להפלה במהלך הטרימסטר הראשון. במהלך ההיריון עצמו, נדרשת השגחה קרובה על האם לבדיקת רמת הקרישיות ותפקוד השליה. לאחר הלידה, ניתנות לרוב זריקות יומיות של נוגדי קרישה כגון enoxaparin כדי להפחית את הסכנה בהיווצרות קרישי דם (אשר גבוהה באופן יחסי לאחר הלידה עצמה).
היסטולוגיה

השינויים העיקריים נוגעים למגה-קריוציטים, המתרבים בצורה ניכרת, והנראים צפופים בקבוצות ובלתי טיפוסיים מבחינה מורפולוגית. חלק מהם גדולים, מוזרים למראה והיפרכרומטיים עם גרעינים רב-אונתיים וציטופלסמה רבה. קיומן של קבוצות גדולות של טסיות מהווה ממצא אופייני. הצביעות לגילוי ברזל מגלות כמות גדולה של ברזל.
BumiLangit

| --- | --- |


 נתונים כלליים
 סוג:  חברה מסחרית
 מייסדים:  Bismarka Kurniawan 
 תקופת הפעילות:  8 בדצמבר 2003 – הווה (20 שנה) 
 חברות בנות:  אולפני BumiLangit
 מיקום המטה:  אינדונזיה ג'קרטה, אינדונזיה
 ענפי תעשייה:  בידור
 מוצרים עיקריים:  קומיקס
  
 https://bumilangit.com
 
BumiLangit היא חברה שנוסדה באינדונזיה, המתמחה בהוצאת ספרי קומיקס של גיבורי על. זו הוצאת הקומיקס הגדולה במדינה. גיבורי העל שלה לא מוכרים לרוב במערב, אך פופולריים מאוד באינדונזיה, הפיליפינים, תאילנד ומדינות טראנס פסיפיות אחרות. חוברות הקומיקס של החברה לרוב בסגנון אקשן, אך עוסקות גם בדרמה, קומדיה, סאטירה וקומיקס לילדים.
דמויות

דמות הקומיקס הידועה ביותר של החברה הוא גיבור העל גונדאלה, שחוברותיו נמכרות בכל העולם. גיבור העל הזה נוצר על ידי הריה "האסמי" סוראמינאטה בשנת 1969 והפך לאייקון תרבות באינדונזיה. על סיפורו של גונדאלה יצא גם סרט באותו שם בשנת 2019. מלבד זה, דמויות מוכרות נוספות הן:
גונדלה
גודאם
סרי אסיה
טירה
מרפתי
דסטי ניקיטה
מנדלה
גאני זולהאם
פנגקור
רידוואן בהרי
טנטו ג'יננג'אר
אלת האש
אקנוס
קמפאקה
דנטו דרטיאן
מוסטיקה האספנית
הבתולה
אולפני BumiLangit

החברה מנהלת גם הפקת ענק של סרטים בשם "אולפני BumiLangit" שהיא חטיבת הסרטים של BumiLangit. מטרתה להפיק סרטים המבוססים על דמויות החברה ובשנים האחרונות יוצרת את היקום הקולנועי של BumiLangit, המורכב מכמה סרטים שהופקו עבור דמויות הקומיקס של החברה, ביניהם גם גונדאלה. היקום הקולנועי עתיד להכיל דמויות רבות כגון "סרי אסיה", "גודאם" ו"העיוורים ממערת הרפאים", בדומה ליקום הקולנועי של מארוול. ביקום קולנועי זה משתתפים מגוון שחקנים אינדונזיים מפורסמים, ביניהם אבימנה אריאסאטיה (גונדלה), צ'יקו ג'ריקו (גודאם), פוויטה פירס (סרי אסיה), צ'לסי איסלן (טירה), טרה בסרו (מרפתי), אסמרה אביגיל (דסטי ניקיטה), וג'ו טאסלים (מנדלה).
אולפני BumiLangit > סרטים

גונדאלה (2019)
אולפני BumiLangit > סרטים שעתידים לצאת

Patriot Taruna: Virgo and The Sparklings (אינ')
Godam & Tira (אינ')
Si Buta dari Gua Hantu: Mata Malaikat (אינ')
117

שנת 117 היא השנה ה-17 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 117 ניתן לה בדיעבד.
כל התאריכים שלהלן הם לפי הלוח היוליאני.
אירועים

117 - תחילת בניית הפנתאון ברומא
נולדו

אייליוס אריסטידס, נואם, היסטוריון ופילוסוף יווני (נפטר ב-181)
נפטרו

9 באוגוסט – טראיאנוס, קיסר רומי ששלט בשיאה של האימפריה (נולד ב-53)
ראו גם

ילידי 117‎
נפטרים ב-117‎
144

שנת 144 היא השנה ה-44 במאה ה-2. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 144 ניתן לה בדיעבד.
כל התאריכים שלהלן הם לפי הלוח היוליאני.
אירועים > לפי נושא > דת

הפטריארך האקומני של קונסטנטינופול פוליקרפוס השני מביזנטיון (אנ') מת ומוחלף באתנודורוס מביזנטיון (אנ') (עד שנת 148).
מרקיון, אבי זרם המרקיוניזם מנודה מהכנסייה.
נפטרו

פולמון מלאודיקיאה, סופיסט יווני (תאריך משוער; נולד ב-90)
ראו גם

ילידי 144‎
נפטרים ב-144‎
תשואה לגודל

בכלכלה, תשואה לגודל הוא מונח המשמש להשוואה בין שיעור הגידול בתפוקת הייצור של הפירמה, לבין שיעור הגידול בתשומות (בכמויות גורמי הייצור). אם בהינתן הגדלה בכמות כל אחת מהתשומות בשיעור של %‏X, שיעור הגידול בתפוקה גבוה מ-%‏X, נאמר שלפירמה יש תשואה עולה לגודל. אם שיעור הגידול בתפוקה שווה בדיוק ל-%‏X, נאמר שלפירמה יש תשואה קבועה לגודל, ואם שיעור הגידול בתפוקה קטן מ-%‏X, נאמר שיש לה תשואה יורדת לגודל.
לדוגמה: אם חברה העוסקת בייצור נייר, ומשתמשת לשם כך בחשמל ובעץ בלבד (אלו הן התשומות היחידות שלה), יכולה להגדיל את תפוקתה פי 2.5 על ידי הגדלת כמות החשמל פי 2 וכמות העץ פי 2 - היא מקיימת תשואה עולה לגודל (כי 2.5 > 2). אם הגדלת כמויות החשמל והעץ פי 2 תגרום לתפוקה לגדול רק פי 1.5, אז היא מקיימת תשואה יורדת לגודל, ואם התפוקה תגדל בדיוק פי 2 - החברה מקיימת תשואה קבועה לגודל.
פירמה מסוימת יכולה לקיים תכונות שונות עבור רמות ייצור או עבור כמויות שונות של תשומות; היא יכולה לקיים תשואה עולה לגודל עבור רמות ייצור מסוימות, תשואה יורדת עבור רמות ייצור אחרות, ותשואה קבועה עבור רמות ייצור אחרות.
דוגמאות > דוגמה א

פירמה מייצרת באמצעות שתי תשומות: א ו-ב. הטבלה הבאה מסכמת את הכמות שהפירמה יכולה לייצר בהינתן שילובים שונים של כמויות של שתי התשומות:
| תשומה א | תשומה ב | תפוקה |
| --- | --- | --- |
1
| 2 | 2 | 3 |
| 3 | 3 | 4 |
| 1 | 5 | 6 |
במעבר מהאפשרות של 1 מכל אחת משתי התשומות לאפשרות של 2 מכל אחת מהן, מתקיימת תשואה עולה לגודל - הכמות מכל אחת מהתשומות גדלה פי 2 (מ-1 ל-2), בעוד התפוקה גדלה פי 3 (מ-1 ל-3).
לעומת זאת, במעבר מהאפשרות של 2 מכל אחת משתי התשומות לאפשרות של 3 מכל אחת מהן, מתקיימת תשואה יורדת לגודל - הכמות של כל אחת מהתשומות גדלה פי 1.5 (3/2), בעוד התפוקה גדלה רק פי 1.333 (4/3).
יש לציין שגם אם נניח שמחירי שתי התשומות הם זהים - כך שהפירמה יכלה באותה עלות (כמו של 3 יחידות מכל תשומה) לרכוש יחידת א אחת ו-5 יחידות ב ולהשיג תפוקה של 6 (במקום של 4), עדיין זה לא היה משפיע על התשואה לגודל, כי זו אינה תלויה כלל במחירי התשומות.
דוגמאות > דוגמה ב

נניח שפונקציית הייצור של הפירמה היא:
 F(x,y)=x^{a}y^{b}
כש-a ו-b מספרים חיוביים כלשהם (פונקציית ייצור מטיפוס קוב דאגלס (אנ')).
הגדלת כמות כל אחת מהתשומות פי  k תגרום לתפוקה לגדול פי  k^{(a+b)}.
לכן: אם  a+b>1, פונקציית הייצור מקיימת תשואה עולה לגודל בכל תחום הגדרתה; אם  a+b<1, פונקציית הייצור מקיימת תשואה יורדת לגודל בכל תחום הגדרתה; ואם  a+b=1, פונקציית הייצור מקיימת תשואה קבועה לגודל בכל תחום הגדרתה.
ניסוח פורמלי

בחלק זה נניח שפונקציית הייצור של פירמה נתונה על ידי:  F(X,Y), כלומר בהנחה של פונקציית ייצור עם שני משתנים (שתי תשומות), שני תשומות הנפוצות (לפחות בספרי הלימוד) הן כוח אדם  L והון  K ולכן נפוץ לראות את הפונקציה כ  F(K,L)
ניתן באופן דומה להכליל את הנוסחאות וההגדרות עבור פונקציות ייצור עם מספר רב יותר של משתנים:  F(X_{1},X_{2},X_{3},X_{4},X_{5},...).
ניסוח פורמלי > בכל תחום ההגדרה (global returns to scale)

פונקציית הייצור מקיימת תשואה עולה לגודל בכל תחום הגדרתה, אם  F(kX,kY)>kF(X,Y) - לכל  k גדול מ-1 ולכל  X,Y בתחום הגדרתה.
פונקציית הייצור מקיימת תשואה יורדת לגודל בכל תחום הגדרתה, אם  F(kX,kY)<kF(X,Y) - לכל  k גדול מ-1 ולכל  X,Y בתחום הגדרתה.
פונקציית הייצור מקיימת תשואה קבועה לגודל בכל תחום הגדרתה, אם  F(kX,kY)=kF(X,Y) - לכל  k חיובי ולכל  X,Y בתחום הגדרתה.
ניסוח פורמלי > באופן נקודתי (pointwise returns to scale)

בהתייחס לנקודה מסוימת ( X_{0},Y_{0} מסוימים):
נגדיר תחילה פונקציה:  Q(k)=F(kX_{0},kY_{0}). אם פונקציה זו היא גזירה, ניתן להגדיר תשואה לגודל נקודתית באופן הבא:
נתבונן על הגמישות הנקודתית בין התפוקה ( Q) לבין  k בנקודה  k=1, כלומר נתבונן על  E_{Q,k} בנקודה  k=1:
אם הגמישות גדולה מ-1 ( E_{Q,k}>1) - פונקציית הייצור מקיימת תשואה עולה לגודל בנקודה  X_{0},Y_{0}.
אם הגמישות קטנה מ-1 ( E_{Q,k}<1) - פונקציית הייצור מקיימת תשואה יורדת לגודל בנקודה  X_{0},Y_{0}.
אם הגמישות שווה ל-1 ( E_{Q,k}=1) - פונקציית הייצור מקיימת תשואה קבועה לגודל בנקודה  X_{0},Y_{0}.
פונקציית ייצור המקיימת תשואה עולה (יורדת) לגודל באופן נקודתי עבור כל נקודה בתחום הגדרתה, בהכרח מקיימת תשואה עולה (יורדת) לגודל בכל תחום הגדרתה.
ביחס למושגים אחרים בתורת היצרן > יתרון לגודל

יתרון לגודל וחיסרון לגודל הם מונחים המקבילים לתשואה עולה או יורדת לגודל בהתאמה, אם כי הם אינם זהים להם בהגדרה. יתרון או חיסרון לגודל משווים את שיעור השינוי בתפוקה ביחס לשיעור השינוי בהוצאות, ולכן הם תלויים בין היתר במחירי התשומות, בניגוד לתשואה לגודל שאינה תלויה בהם. מסיבה זו, בדוגמה א לעיל אם מחירי שתי התשומות זהים זה לזה (ונניח שווים שניהם ל-1 ש"ח ליחידה), מתקיים יתרון לגודל במעבר מתפוקה של 3 לתפוקה של 6; משום שהעלות גדלה פי 1.5 (מ-4 ש"ח לרכישת 2 יחידות מכל תשומה, ל-6 ש"ח לרכישת 1 יח' א ו-5 יח' ב), בעוד התפוקה גדלה פי 2.
מאמרים אקדמיים שפורסמו במהלך השנים הוכיחו שבהינתן שמחירי התשומות הם קבועים, קיים בפועל קשר הדוק בין יתרון לגודל לבין תשואה לגודל:
הוכח שבנקודת ייצור מסוימת (כלומר, עבור כמויות מסוימות מדויקות של תשומות) מתקיימת תשואה עולה לגודל אם-ורק-אם מתקיים יתרון לגודל, ובאופן דומה הוכח לגבי תשואה יורדת לגודל וחיסרון לגודל.
הוכח שאם בין שתי נקודות ייצור (שתי כמויות של תשומות, שכל אחת מהן מייצגת את האופציה הזולה ביותר לייצור הכמות המיוצרת) מתקיימת תכונת יתרון (חיסרון) לגודל, בהכרח פונקציית הייצור מקיימת תשואה עולה (יורדת) לגודל בחלק מתחום הגדרתה.
עם זאת, בהינתן שמחירי התשומות אינם קבועים, אלא לפירמה יש השפעה עליהם (ייתכן שעקב עלייה בביקוש, בחירת הפירמה לרכוש כמות גדולה יותר תגרום לעלייה במחירם, או ייתכן שדווקא אם היא תרכוש כמות גדולה היא תוכל לקבל הנחת כמות) - הקשר בין שני המושגים כבר אינו כל כך הדוק.
ביחס למושגים אחרים בתורת היצרן > תפוקה שולית

תשואה עולה או קבועה לגודל אינה עומדת בסתירה לתפוקה שולית פוחתת; זאת משום שתפוקה שולית פוחתת מתייחסת לשינוי בכמות של תשומה (גורם ייצור) אחת בעוד האחרות נשארות קבועות, בעוד התשואה לגודל נבדקת על ידי שינוי כמויות כל התשומות ביחד באותו שיעור. למשל, בדוגמה ב לעיל, אם  a+b>1, אבל  a<1 ו- b<1, אז מתקיימת תשואה עולה לגודל על אף שעבור כל אחת משתי התשומות מתקיימת תפוקה שולית פוחתת.
מצד שני, אם עבור כל אחת מהתשומות התפוקה השולית היא עולה בכל תחום הגדרתה, בהכרח מתקיימת תשואה עולה לגודל.
לקריאה נוספת

איתן אבניאון, יאיר זימון ואשר הלפרין, לקסיקון לכלכלה (עמוד 482), תל אביב: איתאב, מהדורה שנייה, 2004
אורי בן ציון ודינה רותם, מבוא לכלכלה בגישה כמותית : יסודות מיקרו-כלכלה (עמודים 83-79), הוצאת מכלול, 1981
ביאורים

↑  אנו מניחים כך לצורך פשטות הדוגמה, אך זוהי הנחה לא מציאותית, שכן גם מפעל הייצור, המכונות והעובדים הם חלק מהתשומות הנדרשות לתהליך הייצור
הערות שוליים

↑  Gregory M. Gelles and Dougals W. Mitchell, "Returns to Scale and Economies of Scale: Further Observations", Journal of Economic Education, 27 (3), 1996
↑  Lila J. Truett and Dale B. Truett, "Region of the Production Function, Returns, and Economies of Scale: Further Considerations", Journal of Economic Education, 21 (4), 1990
↑  Elchanan Cohn, "Return to Scale and Economies of Scale Revisited", Journal of Economic Education, 23 (2), 1992
| --- | --- |
בקרת זהויות :  GND: 4306169-2
1171

שנת 1171 היא השנה ה-71 במאה ה-12. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

עלילת הדם בבלואה
נולדו

15 באוגוסט – אלפונסו התשיעי, מלך לאון (נפטר ב-1230)
נפטרו

רבנו תם (יעקב בן מאיר) - נכדו של רש"י, מגדולי בעלי התוספות, (נולד ב-1100)
1 במאי – דרמוט מק'מורו, מלך מחוז לנסטר באירלנד, ומי שנחשב לבוגד הגדול ביותר בתולדות האירים (נולד ב־1110)
ראו גם

ילידי 1171‎
נפטרים ב-1171‎
Burn (אלבום)

Burn הוא אלבומה השמיני של להקת הרוק הבריטית דיפ פרפל שיצא לאור בשנת 1974. באלבום משתתף לראשונה דייוויד קוברדייל כסולן.
הקלטה

האלבום הוקלט במונטרה שבשווייץ בנובמבר 1973, באולפן הנייד של להקת הרולינג סטונז ("Rolling Stones Mobile Studio" - אולפן בו השתמשו רבות מהלהקות הגדולות בעולם).
צליל האלבום שונה מהסגנון שאפיין את הלהקה עד אז, ונוטה להשפעות של מוזיקת נשמה ופאנק (Funk), סגנונות שבלטו יותר באלבומם הבא, "Stormbringer".
ביקורות

האלבום קיבל ביקורות מעולות, ונחשב לאחד מהטובים ביותר של הלהקה. אתר Allmusic העניק לאלבום 4.5 כוכבים מתוך 5. כמו כן, עבודתו של קוברדיל זכתה לשבחים רבים. בשנת 2006 דורג האלבום על ידי מגזין Classic Rock במקום 27 ברשימת "100 אלבומי הרוק הבריטיים הטובים ביותר בכל הזמנים".
רשימת השירים

כל השירים נכתבו על ידי ריצ'י בלקמור, דויד קוברדיל, גלן יוז, ג'ון לורד ואיאן פייס.
| צד א'> מס' | צד א'> שם | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Burn  | 6:00 |  |  |  |  |  |  |  |
| 2. | Might Just Take Your Life  | 4:36 |  |  |  |  |  |  |  |
| 3. | Lay Down, Stay Down  | 4:15 |  |  |  |  |  |  |  |
| 4. | Sail Away  | 5:48 |  |  |  |  |  |  |  |
| צד ב'> מס' | צד ב'> שם | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 5. | You Fool No One  | 4:47 |  |  |  |  |  |  |  |
| 6. | What's Goin' On Here  | 4:45 |  |  |  |  |  |  |  |
| 7. | Mistreated  | 7:25 |  |  |  |  |  |  |  |
| 8. | 'A' 200  | 3:51 |  |  |  |  |  |  |  |
מבצעים

ריצ'י בלקמור - גיטרה
דויד קוברדיל - שירה
גלן יוז - גיטרה בס, קולות רקע
ג'ון לורד - קלידים
איאן פייס - תופים
הערות שוליים

↑  האלבום ברשימת האלבומים הטובים באתר "קלאסיק רוק"
| דיפ פרפל |
| --- | --- | --- |
| איאן גילן • סטיב מורס • רוג'ר גלובר • דון איירי • איאן פייס חברי עבר: ריצ'י בלקמור • רוד אוונס • טומי בולין • ג'ון לורד • ג'ו סטריאני • ניק סימפר • דייוויד קוברדייל • גלן יוז | איאן גילן • סטיב מורס • רוג'ר גלובר • דון איירי • איאן פייס חברי עבר: ריצ'י בלקמור • רוד אוונס • טומי בולין • ג'ון לורד • ג'ו סטריאני • ניק סימפר • דייוויד קוברדייל • גלן יוז |  |
| אלבומי אולפן | Shades of Deep Purple (1968) • The Book of Taliesyn (1968) • Deep Purple (1969) • Deep Purple in Rock (1970) • Fireball (1971) • Machine Head (1972) • Who Do We Think We Are (1973) • Burn (1974) • Stormbringer (1974) • Come Taste the Band (1975) • Perfect Strangers (1984) • The House of Blue Light (1987) • Slaves and Masters (1990) • The Battle Rages On... (1993) • Purpendicular (1996) • Abandon (1998) • Bananas (2003) • Rapture of the Deep (2005) • Now What?!‎ (2013) • Infinite (2017) • Whoosh! (2020)  • Turning to Crime (2021) • =1 (2024) |  |
| --- | --- |
בקרת זהויות :  MusicBrainz release group: e8459360-b0d1-331e-a1e7-9717c962d29f 
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
A•Live•Night

A•Live•Night (בעברית: לילה בהופעה חיה) הוא אלבום האולפן החמישי של הזמרת האלבנית בסה. הוא יצא לאור בשנת 2019 דרך חברת התקליטים של המבצעת, בסה מיוזיק. הוא מונה ארבע עשרה רצועות, כולן מושרות באלבנית.
רשימת רצועות

| מס' | שם | משך |
| --- | --- | --- |
| 1. | Si Kalama (Live)  | 2:49 |
| 2. | Machoman (Live)  | 3:25 |
| 3. | Zemren Dot Nuk Ta Lexoj (Live)  | 1:29 |
| 4. | Amelia (Live)  | 2:06 |
| 5. | Zonja Dhe Zoterinj (Live)  | 3:50 |
| 6. | Zejemer (Live)  | 2:00 |
| 7. | Engjejt Vrasin Njelloj (Live)  | 2:16 |
| 8. | Unik (Live)  | 2:19 |
| 9. | Mos M’le Me Ra (Live)  | 1:24 |
| 10. | Fishekzjarre (Live)  | 1:48 |
| 11. | Tatuazh Ne Zemer (Live)  | 2:25 |
| 12. | 123 (Live)  | 1:48 |
| 13. | C’est La Vie (Live)  | 1:50 |
| 14. | Kokeforte (Live)  | 2:46 |
| משך כולל: | משך כולל: | 32:22 |
הערות שוליים

↑  Besa – A•Live•Night, qobuz
Aşka Kapandım

Aşka Kapandım (באנגלית: I'm Closed in Love) הוא המיני-אלבום השני של הזמרת-יוצרת הטורקייה, הדיסה. המיני-אלבום יצא לאור ב-19 בפברואר 2021, על יד חברת התקליטים פאסאג' מיוזיק. במיני-אלבום נכלל הלהיט "Küçük Bir Yol" שיצא לאור כבר בספטמבר 2020 והגיע למקום הרביעי בטורקיה טופ 40.
במיני-אלבום נכללו שני השירים החדשים "Olsun" ו-"Sen Hiç Yorulma".
רקע והפקה

המיני-אלבום הופק על ידי דברים קראוגלו שלקח חלק בהפקת "Küçük Bir Yol" שהופץ כסינגל הראשון מתוכו בספטמבר 2020. לאחר שסיימה להוציא סינגלים מתוך אלבומה Şampiyon, הוציאה הדיסה את הסינגל "Geliyorum Yanına" כסינגל שלא מתוך אלבום וכסינגל האחרון שלה לשנת 2019. האלבום נקרא לבסוף Aşka Kapandım.
רשימת רצועות

| Aşka Kapandım> מס' | Aşka Kapandım> שם | Aşka Kapandım> משך | Aşka Kapandım>  | Aşka Kapandım>  | Aşka Kapandım>  | Aşka Kapandım>  | Aşka Kapandım>  | Aşka Kapandım>  | Aşka Kapandım>  |
| --- | --- | --- | --- | --- | --- | --- | --- | --- | --- |
| 1. | Olsun  | 4:27 |  |  |  |  |  |  |  |
| 2. | Sen Hiç Yorulma  | 3:37 |  |  |  |  |  |  |  |
| 3. | Küçük Bir Yol  | 4:40 |  |  |  |  |  |  |  |
| משך כולל: | משך כולל: | 11:29 |  |  |  |  |  |  |  |
הערות שוליים

1 2 3 4 5  Aşka Kapandım - EP by Hadise, Genius (באנגלית)
↑  Top 40 Music Charts from Turkey (04/09/2020 - 10/09/2020), Popnable.com (באנגלית)
↑  Hadise - Geliyorum Yanına, נבדק ב-2021-05-28
1445

שנת 1445 היא השנה ה-45 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

1 במרץ – סנדרו בוטיצ'לי, צייר איטלקי (נפטר ב-1510)
11 בדצמבר – אברהרד הראשון, דוכס וירטמברג (נפטר ב-1496)
נפטרו

רבי זכריה בן משה הרופא
19 בפברואר – לאונור מאראגון, מלכת פורטוגל (נולדה ב-1402)
15 ביולי – ג'ואן בופורט, המלכה הרעיה של ג'יימס הראשון (נולדה ב-1404)
2 באוגוסט – אוסוולד פון וולקנשטיין, משורר, מלחין ודיפלומט גרמני (נולד ב-1377)
ראו גם

ילידי 1445‎
נפטרים ב-1445‎
B&H איירליינס

ערך זה עוסק בחברת תעופה. אם התכוונתם לחברה אמריקאית, ראו .
B&H איירליינס (B&H Airlines) היא חברת התעופה הלאומית של בוסניה והרצגובינה, בסיסה שוכן בנמל התעופה הבינלאומי בסרייבו, והיא נמצאת בבעלות משותפת של ממשלת בוסניה והרצגובינה (51%) וטורקיש איירליינס (49%).
היסטוריה

החברה נוסדה בשנת 1994 כאייר בוסנה (Air Bosna), בשנת 2003 השעתה את פעילותה בשל קשיים כלכליים. בשנת 2005 הכריזה ממשלת בוסניה, על חידוש פעילותה של החברה בשמה הנוכחי.
לחברה הסכמים לשותפות קוד עם טורקיש איירליינס ועם JAT איירווייז.
צי המטוסים

| מטוס | סה"כ | בהזמנה | תצורה (תיירים/עסקים) | הערות |
| --- | --- | --- | --- | --- |
| ATR 72 | 2 |  | 66 (10/56) |  |
1441

שנת 1441 היא השנה ה-41 במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
1441 היא שנה פלינדרומית. השנה הפלינדרומית הקודמת לה היא 1331, והבאה אחריה היא 1551.
נולדו

9 בפברואר – עלי-שיר נוואי, משורר, פילוסוף, הוגה מיסטי, פוליטיקאי, צייר, מוזיקאי ונדבן טורקי-צ'אגאטאי (נפטר ב-1501)
24 במרץ – ארנסט, הנסיך הבוחר מסקסוניה (נהרג ב-1486)
11 בנובמבר – קרלוטה מסבויה, מלכת צרפת (נפטר ב-1483)
נפטרו

9 ביולי – יאן ואן אייק, צייר פלמי מהמאה ה-15 (נולד ב-1390)
ראו גם

ילידי 1441‎
נפטרים ב-1441‎
תיארוך רדיומטרי

תיארוך רדיומטרי (אנגלית: Radiometric dating, נקרא גם תיארוך רדיואקטיבי) היא שיטה לתיארוך חומרים. השיטה מבוססת על ידיעת קצב הדעיכה הרדיואקטיבית של איזוטופים טבעיים, ושיעורו של קצב זה בעת המדידה. שיטה זו היא הבסיס העיקרי לקביעת, למשל, גיל כדור הארץ ומהווה מקור מידע משמעותי ביותר לגבי קצב השינוי האבולוציוני.
קיימות מספר שיטות הנבדלות זו מזו בדיוקן (מידת השגיאה במדידה), עלות ומסגרת הזמן הניתנת למדידה.
עקרונות התיארוך הרדיומטרי > משוואת הגיל

בהתחשב בכך שיסוד האב הרדיואקטיבי מתפרק ליסוד בת יציב, הביטוי המתמטי שמקשר בין התפרקות רדיואקטיבית לבין זמן גאולוגי, הנקרא משוואת הגיל, הוא:
כאשר:
t = גיל הדגימה
D = מספר האטומים של איזוטופ הבת בדגימה
P = מספר האטומים של איזוטופ האב בדגימה
λ = קבוע הדעיכה של איזוטופ האב
ln = לוגריתם טבעי
קבוע הדעיכה (או שיעור הדעיכה) הוא החלק ממספר האטומים של נוקליד רדיואקטיבי שמתפרקים ביחידת זמן נתונה. קבוע הדעיכה נמצא ביחס הפוך לזמן מחצית החיים הרדיואקטיבי. כיום, מוצאים את זמן מחצית החיים באמצעות טבלאות ערכים שנבנו באופן אמפירי.
עקרונות התיארוך הרדיומטרי > מגבלות השיטה

למרות שתיארוך רדיומטרי מדויק באופן עקרוני, יש צורך בדייקנות רבה בביצוע התהליך. ההשפעות המבלבלות של זיהום התחלתי של איזוטופי אב ובת חייבות להילקח בחשבון, כמו גם ההשפעות של אובדן או השגת איזוטופים אלו מאז שהדגימה נוצרה. בנוסף, במדידה בספקטרומטר מסות, איזוטופים של נוקלידים אחרים עם מספר מסה זהה עלולים להפריע. ייתכן ויש צורך לבצע תיקונים על ידי מדידת יחסי האיזוטופים של היסודות שעשויים להפריע למדידת איזוטופ המטרה.
ספקטרומטרי מסה רגישים מאוד להפרעות. ההפרעה הקריטית ביותר היא איכות הריק. ריק גרוע מאפשר לאטומים גזיים ליירט אטומים מיוננים לפני המדידה. כושר ההפרדה של הגלאי מהווה גם כן גורם, אולם הציוד המודרני השתפר בהרבה לעומת מהדורות קודמות.
רמת הדיוק גדלה אם המדידה נעשית על דגימות שונות מאותו סלע אולם במקומות שונים. דרך נוספת היא בדיקת קיומו של איזוכרון. האיזוכרון קיים אם יש מספר מינרלים שונים שניתן לתארך מאותה דגימה, ניתן להניח שהם נוצרו באותו מאורע גאולוגי ושהם נמצאים בשיווי משקל עם המאגר שבו הם נמצאים מאז היווצרותם. לעיתים יש צורך לבצע בדיקה בכמה שיטות שונות על מנת לוודא את גיל הדגימה.
הדיוק של שיטת תיארוך תלוי חלקית בזמן מחצית החיים של האיזוטופ הנבדק. לדוגמה, לפחמן-14 יש זמן מחצית חיים של פחות מ-6,000 שנים. לאחר שיצור היה מת במשך יותר מ-60,000 שנים, ריכוזו של הפחמן-14 בדגימה קטן מכדי לתת אות ברור על רקע רעשי המדידה. מצד שני, הריכוז של פחמן-14 יורד בתלילות עד שניתן לקבוע בדיוק של כמה עשורים את הגיל של שאריות צעירות יחסית. לאיזוטופ שעושים בו שימוש בתיארוך אורניום-אורניום יש זמן מחצית חיים ארוך יותר, אולם גורמים אחרים הם שהופכים אותו ליותר מדויק מתיארוך פחמן-14.
כמו כן, תיארוך מדויק יותר מתאפשר הודות להצלבת מספר שיטות תארוך עם יסודות שונים.
שיטות תיארוך מודרניות

ניתן לבצע תיארוך רדיומטרי על דגימות קטנות ביותר (כמיליארדית הגרם) בעזרת שימוש בספקטרומטר מסות. מכשיר זה הומצא בשנות ה-40 והשימוש בו במסגרת תיארוך רדיומטרי החל בשנות ה-50. המכשיר פועל על ידי יצירת קרן של אטומים מיוננים מהדגימה הנבדקת. היונים עוברים דרך שדה מגנטי, המסיט אותם לכיוון חיישני דגימה שונים, הידועים בתור "גביעי פאראדיי", באופן התלוי במסה ובדרגת היינון שלהם. כשהם פוגעים בגביעים, היונים יוצרים זרם חשמלי חלש מאוד שיכול להימדד על מנת לקבוע את שיעור הפגיעות ואת הריכוזים היחסיים של האטומים השונים בקרניים.